16. ΒΑΣΙΛΙΚΟΝ ΔΙΑΤΑΓΜΑ της 6 Ιουλ. /8 Αυγ. 1949 Περί εισαγωγής εις την Δωδεκάνησον διατάξεων περί των δημοτικών υπαλλήλων, κλπ. Έχοντες υπ’ όψει το άρθρ. 4 του Α.Ν. 798 της 27/28.9.1948 «περί εισαγωγής εις την Δωδεκάνησον διατάξεων της περί Δήμων και Κοινοτήτων Νομοθεσίας», προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-Εισάγονται εις την Δωδεκάνησον αι διατάξεις: α)Του Νόμ. 4548 της 15/16.4.1930 «περί καταστάσεως των δημοτικών υπαλλήλων», ως ετροποποιήθησαν και συνεπληρώθησαν. β)Του άρθρ. 7 του Νόμ. 514/1943, διατηρηθέντος εν ισχύϊ δια του άρθρ. 4 του Α.Ν. 229/1945 και  γ)Των Α.Ν. 177 και 380 του έτους 1945, καθ’ ο μέρος αφορώσιν εις τους Δήμους. Άρθρ.2.-1.Το εις τους Δήμους του άρθρ. 3 του Α.Ν. 798/1948 επί μηνιαίω μισθώ υπηρετούν, κατά την έναρξιν της ισχύος του παρόντος, προσωπικόν των διαρκούς φύσεως υπηρεσιών, εάν μεν ανήκη εις την τάξιν των υπαλλήλων και έχη συμπληρώση ενιαύσιον υπηρεσίαν δύναται να μονιμοποιήται, εάν δε ανήκη εις την τάξιν των υπηρετών δύναται να εντάσσηται εις αντίστοιχον τακτικήν θέσιν. 2.Η μονιμοποίησις και ένταξις ενεργούνται εντός εξαμήνου ανατρεπτικής προθεσμίας από της κατά τας διατάξεις του άρθρ. 93 του Κ.Ν.Δ.Κ. εγκρίσεως του Οργανισμού Εσωτερικής Υπηρεσίας του οικείου Δήμου, επί τη βάσει των κατά τον Οργανισμόν απαιτουμένων προσόντων και χρόνου υπηρεσίας δια την κατάληψιν των αντιστοίχων θέσεων. Οι μη μονιμοποιηθέντες ή ενταχθέντες εντός της προθεσμίας ταύτης απολύονται αυτοδικαίως της υπηρεσίας από της παρόδου αυτής. 3.Η υπηρεσία των, ως άνω, μονιμοποιηθησομένων ή ενταχθησομένων παρά Δήμοις, οίτινες ελειτούργουν εν Δωδεκανήσω προ της προσαρτήσεως αυτής εις την Ελλάδα, υπολογίζεται δια τε την κατά τα ανωτέρω ένταξιν ή μονιμοποίησιν και την παροχήν προσαυξήσεως λόγω πολυετίας. (Μετά την σελ. 96(α) Σελ. 96,01  Κατάσταση Δημοτικών και Κοινοτικών Υπαλλήλων 3.Β.β.16 3.Β.β.16 Κατάσταση Δημοτικών και Κοινοτικών Υπαλλήλων    4.Η υπηρεσία παρά τοις Δήμοις της προηγουμένης παραγράφου των παρ’ οργανισμοίς της Τοπικής Αυτοδιοικήσεως εκτός της Δωδεκανήσου υπηρετούντων υπαλλήλων υπολογίζεται δια την παροχήν της προσαυξήσεως λόγω πολυετίας. Εις τον αυτόν επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος. 